கேள்வி: படே பதே அலி கான் பற்றி தகவல் சொல்.
பதில்: உஸ்தாத் படே பதே அலி கான் (Bade Fateh Ali Khan) (1935 - 4 சனவரி 2017) இவர் பாக்கித்தான் கியால் பாடகர்களில் முதன்மையானவர். மேலும் பாட்டியாலா கரானாவின் (பாடும் பாணி) ஒரு முன்னணி நிபுணர். 1974 ஆம் ஆண்டில் (1932-1974) அமானத் அலிகானின் திடீர் மற்றும் எதிர்பாராத மரணம் வரை பாக்கித்தானிலும் இந்தியா மகத்தான கௌரவத்தையும் வெற்றிகளையும் பெற்று பாடும் இரட்டையர்களான அமானத் அலி கான் மற்றும் பதே அலி கான் ஆகியோரில் இளையவராவர்.[http://nation.com.pk/lahore/19-Sep-2010/No-ceremony-to-remember-legendary-singer-Amanat-Ali No ceremony to remember legendary singer Amanat Ali (singing duo of Amanat Ali and Fateh Ali Khan)] The Nation (newspaper), Published 19 September 2010. Retrieved 27 November 2018
கேள்வி: படே பதே அலி கான் - ஆரம்ப கால வாழ்க்கை என்பது என்ன?
பதில்: பதே அலி 1935 இல் பஞ்சாப் மாகாணம் (பிரித்தானிய இந்தியா) உள்ள ஹோசியார்பூர் மாவட்டம் சாம்சௌராசி என்ற கிராமத்தில் பிறந்தார். இவரது அண்ணன் அமானத் அலியுடன், காலனித்துவ பிரிட்டிசு இந்தியாவில் சுதேச மாநிலமான பட்டியாலா ஆதரவில் ஒரு புகழ்பெற்ற பாடகரான இவர்களின் தந்தை அக்தர் உசேன் கான் என்பவரிடம் பயிற்சி பெற்றார். இவர்களின் தாத்தா அலி பக்ச் ஜர்னைலும் இதே அவையில் பணியாற்றினார். பாட்டியாலா கரானா 19 ஆம் நூற்றாண்டின் நடுப்பகுதியில் இவரது தாத்தா ''மியான் கல்லுவால்'' நிறுவப்பட்டது. இவர் கடைசி முகலாய அரசர்கள் பகதூர் சா சஃபார் அரசவை இசைக்கலைஞர்களின் தில்லி கரானாவின் மிர் குதுப் பக்ச் தான்ரசு கான் பாரம்பரிய இசைப் பயிற்சி பெற்றார்.